**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության** **փրկարար ծառայության** **Լոռու մարզային փրկարարական վարչության ճգնաժամային կառավարման կենտրոնում փորձագետ (թվով 3)** **ներգրավելու մասին**

 **1․ Ծրագրով նախատեսված աշխատանքների համառոտ նկարագիրը՝**

1. մասնակցում է արտակարգ դեպքերի, պատահարների վերաբերյալ, ինչպես նաև սոցիալ-կենսաբանական, կենցաղային բնույթի ահազանգերի սահմանված կարգով սպասարկմանը.
2. իրականացնում է տեղեկատվական շտեմարանների (ՄՓՎ ստորաբաժանում­ների, պետական կառավարման տարածքային և տեղական ինքնակառավարման մարմինների, կազմակերպությունների ղեկավարների կոնտակտային տվյալների) արդիականացում.
3. մասնակցում է ազդարարման գործընթացներին.
4. մասնակցում է հաշվետախտակի համապատասխան ձևերի մշակմանը.
5. իրականացնում է ՃԿԿ-ում գրանցված արտակարգ դեպքերի, պատահարների վերաբերյալ տեղեկատվության համակարգման աշխատանքներ.
6. մասնակցում է ՃԿԿ-ի օպերատիվ հերթապահ հերթափոխերի աշխատանքներին.
7. իրականացնում է ՃԿԿ փաստաթղթաշրջանառության մշակման աշխատանքներ․
8. սահմանված կարգով տեղեկատվություն է տրամադրում Փրկարար ծառայության ճգնաժամային կառավարման ազգային կենտրոնի (վարչության) օպերատիվ հերթափոխին՝ տեղյակ պահելով արտակարգ դեպքերի և պատահարների առաջացման, արձագանքման և հետևանքների վերացման գործընթացի, ավարտի մասին.
9. Փրկարար ծառայության ՄՓՎ պետի, ՃԿԿ պետի հանձնարարությամբ իրականացնում է այլ գործառույթներ:

**2․ Փորձագետ ներգրավելու ժամկետն է՝ մինչև մեկ տարի:**

 Փորձագետի աշխատավարձը կազմում է՝ **139.776 (մեկ հարյուր երեսունինը հազար յոթ հարյուր յոթանասունվեց) ՀՀ դրամ (ներառյալ հարկերը)։**

**3․  Փորձագետին ներկայացվող պահանջներն են՝**

1. առնվազն միջնակարգ կրթություն.
2. առնվազն մեկ տարվա աշխատանքային ստաժ.
3. ռուսերեն լեզվի ազատ տիրապետում.
4. իր լիազորությունների հետ կապված անհրաժեշտ հմտություններ.
5. համակարգչով և ժամանակակից այլ տեխնիկական միջոցներով աշխատելու ունակություն։

 **4․ Դիմումների ընդունման վերջին ժամկետն է 2025թ. օգոստոսի 26-ը ներառյալ:**

 **5 ․ Աշխատավայրը`**

 **Լոռու մարզ․ ք․ Վանաձոր, Տիգրան Մեծի պողոտա 3-1։**

 **6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

 **7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն։

 **8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(ձևը կցվում է**) Հայաստանի Հանրապետության կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

 **9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

 **10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

  Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 306 սենյակ, հեռ.` 010-59-64-81, էլեկտրոնային փոստի հասցեն` hrmd@mia.gov.am):